ทองคำปิดบวก 20 เซนต์
สัญญาทองคำตลาดนิวยอร์กปิดขยับขึ้น  20 เซนต์ ปิดที่ 1,575.10 ดอลลาร์/ออนซ์  จากเงินดอลล์อ่อน
8 มี.ค. 2556

สัญญาทองคำตลาดนิวยอร์กปิดขยับขึ้น  20 เซนต์ ปิดที่ 1,575.10 ดอลลาร์/ออนซ์  จากเงินดอลล์อ่อน
สัญญาทองคำตลาด COMEX (Commodity Exchange) ส่งมอบเดือนเม.ย.ขยับขึ้น 20 เซนต์ ปิดที่ 1,575.10 ดอลลาร์/ออนซ์ 
สัญญาทองคำดีดตัวขึ้นเพราะได้แรงหนุนจากสกุลเงินดอลลาร์สหรัฐที่อ่อนค่าลง โดยดัชนีดอลลาร์ ซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ แข็งค่าขึ้นแตะระดับ 82.064 จุดเมื่อวานนี้ จากระดับของวันอังคารที่ 82.490 จุด
อย่างไรก็ตาม นักลงทุนลดการถือครองทองคำซึ่งเป็นสินทรัพย์ที่ปลอดภัย หลังจากกระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานในรอบสัปดาห์ที่สิ้นสุดวันที่ 2 มี.ค.ลดลง 7,000 ราย มาอยู่ที่ระดับ 340,000 ราย ตรงข้ามกับที่นักวิเคราะห์ส่วนใหญ่คาดว่าจะเพิ่มขึ้นสู่ระดับ 355,000 ราย สะท้อนให้เห็นว่าตลาดแรงงานของสหรัฐเริ่มฟื้นตัว
นอกจากนี้ นักลงทุนได้ลดการถือครองทองคำหลังจากมีสัญญาณเชิงบวกเกี่ยวกับแนวโน้มเศรษฐกิจยูโรโซน โดยนายมาริโอ ดรากิ ประธานอีซีบีกล่าวภายหลังการประชุมนโยบายการเงินเมื่อวานนี้ว่า เศรษฐกิจยูโรโซนมีแนวโน้มกระเตื้องขึ้นในปีนี้